‏ט"ו אייר תשפ"ה  
‏13 מאי 2025

לכבוד:

מנהלי/ות התיכונים

מנהלי/ות החטיבות העליונות

רכזים/ות ומורים/ות בחטיבה העליונה

# סמסטר ראשון בתיכון [[1]](#footnote-1)

* **עיקרי מפגש החשיפה לתוכנית:**

**רקע**

מטרתה של התוכנית "סמסטר ראשון בתיכון" היא לפתח כישורי למידה אקדמיים, לבסס את תחושת המסוגלות העצמית בהקשר האקדמי ולאפשר צבירת נקודות זכות אקדמיות במהלך הלימודים בתיכון.

**רציונל**

התוכנית החדשה היא נדבך נוסף בתפיסת הוראת מדעי המחשבבכלל ובחטיבה העליונה בפרט.

על פי תוכנית הלימודים **במגמת מדעי המחשב** לחינוך העל־יסודי.

תוכנית **סמסטר ראשון בתיכון** מאפשרת ללמד את הקורס האקדמי בשיעורימגמת מדעי המחשב בכיתה על־ידי המורה לתחום זה ועל־פי מערכת השעות. הציון בקורס האקדמי (בתוספת 10 נק') יהיה רכיב בציון הבגרות במקצוע וגם יקנה לו נקודות זכות אקדמיות (3 נק"ז).

**הקורס האקדמי יחליף למעשה את 2 נקודות הבגרות בשאלון** 899371.

**מבנה הלמידה**

למידת הקורס האקדמי "**מבוא למדעי המחשב ושפת ג'אווה א במסלול תיכון**" תתפרס על פני כל שנת הלימודים של כיתה י' , הבחינה תתקיים לאחר חגי תשרי בשנה של כיתה י"א.  
לימודי הקורס ישתלבו בשעות המובנות של המגמה במערכת –6 שעות שבועיות.

**התכנים**

התכנים הם תכני הקורס שפותח על-ידי האוניברסיטה הפתוחה. התכנים עברו התאמה לצרכים הייחודיים של תלמידי התיכון, כאשר הקורס הסמסטריאלי הקיים יותאם למסגרת בית ספרית.

ההתאמות הללו יאפשרו לתלמידי כיתה הטרוגנית ממוצעת במערכת החינוך לעמוד בהצלחה באתגר האקדמי של התוכנית.

הקורס מלווה בסביבת למידה עשירה של האוניברסיטה הפתוחה. סביבת הלמידה כוללת את תכני הקורס, הקלטות קצרות, הסברים ודוגמאות וכן מאפשרת תרגול של התלמידים בכתיבת קוד תוך כדי תהליך הלמידה.

|  |  |
| --- | --- |
| יחידות לימוד | נושא |
| 1 | מבוא למדעי המחשב |
| 2 | תנאים |
| 3 | שימוש במחלקות כתיבת שיטות |
| 4 | מחלקה בסיסית מחלקה מורכבת |
| 5 | לולאות |
| 6 | מערכים חד ממדיים מערכים דו ממדיים תווים ומחרוזות |

**תפקיד המורה**

מורה המגמה הוא/היא המורה בקורס המלמד/ת את התלמידים. המורים יקבלו גישה מלאה לאתר הקורס ולתכניו. האתר יספק למורה ערכות מלאות הכוללות מערכי שיעור, מגוון תרגילים וחומרי העשרה. במהלך שנת הלימודים ילוו מורי המגמה בהשתלמות בת 60 ש"ש המזכה בגמול. פירוט תוכנית ההכשרה במצגת שצורפת בראש המסמך.

**הערכה**

במהלך השנה התלמידים יגישו מטלות שיבדקו על ידי המורה, ציוני המטלות יהוו כ- 25% מהציון בקורס. המבחן המסכם, 75% מהציון, יכלול את כל תכני הקורס, יתקיים לאחר חגי תשרי בכיתה י"א וייבדק על ידי הצוות האקדמי.

**למה התוכנית כדאית לתלמידים ?**

* התלמידים זכאים להכרה אקדמית (אקרדיטציה) על לימודיהם.
* הלומדים בתוכנית יקבלו בונוס לציון הקורס, כשזה יומר לציון בתעודת הבגרות.
* התלמידים בקורס הם במעמד סטודנט באוניברסיטה הפתוחה, ועבורם בזה התנסות מעצימה.
* התלמידים יוכלו לגשת לבחינה כבר בחורף ולא לגשת לשני שאלונים בקיץ.
* **רשת ביטחון:** תלמידים שלא יצליחו בקורס האקדמי –יוכלו לגשת לשאלון הבגרות הרגיל בסוף כיתה י"א.

**למה התוכנית כדאית למורים ?**

* המורים יקבלו הכשרה ייעודית להנחיית הקורס, שתוכר גם לצורך גמול.
* המורים ייהנו מחומרי הוראה מקצועיים, הכוללים מצגות, תרגילים ועוד, שיהפכו את מלאכת ההוראה קלה ומעניינת יותר.
* המורים יזכו להוביל את תלמידיהם בתוכנית ייחודית ראשונה מסוגה בישראל.

**שנת תשפ"ה – שנת הטמעה הדרגתית ראשונה**

אנו מזמינים את כלל בתי הספר להצטרף לתכנית בשנה"ל תשפ"ו. אין חובה שכל כיתות המגמה יצטרפו, ובהחלט אפשר לצרף בשלב זה רק כיתה אחת מבית הספר או כיתה אחת לכל מורה, לבחירת בית הספר.

**בהצלחה!**

1. למשרד החינוך שמורה הזכות לעדכן פרטים הנוגעים למתווה התוכנית, למבנה ולתכנים ככל שיידרשו וככל שיימצא לנכון .כל עדכון שכזה יוצג מראש למורים שילמדו בתוכנית. [↑](#footnote-ref-1)